EELNÕU	
OTSUS	xx.xx.2025 nr 3-5.4/xx	
Projekteerimistingimused elamu abihoone püstitamiseks Pärnu linnas Audru alevikus Nooruse tee 14 kinnistul	
07.04.2025 esitati Pärnu Linnavalitsuse planeerimisosakonnale taotlus nr 2511002/10328 projekteerimistingimuste saamiseks Pärnu linnas Audru alevikus Nooruse tee 14 (katastritunnus 15904:003:0694) kinnistul abihoone püstitamiseks. 

PROJEKTEERIMISTINGIMUSTE SISU JA PÕHJENDUSED

Audru Vallavolikogu 13.05.2010 määrusega nr 19 kehtestatud Audru valla üldplaneeringu
(edaspidi üldplaneering) kohaselt asub Nooruse tee 14 kinnistu juhtfunktsiooniga
elamumaal ja detailplaneeringu koostamise kohustusega alal.

Planeerimisseaduse § 125 lõike 5 alusel võib detailplaneeringu koostamise kohustuse korral kohalik omavalitsus lubada detailplaneeringut koostamata püstitada projekteerimistingimuste alusel olemasoleva hoonestuse vahele jäävale kinnisasjale ühe hoone ja selle juurde kuuluvad rajatised, kui ehitis sobitub mahuliselt ja otstarbelt piirkonna väljakujunenud keskkonda, arvestades sealhulgas piirkonna hoonestuslaadi ja üldplaneeringus on määratud vastava ala üldised kasutus- ja ehitustingimused, sealhulgas projekteerimistingimuste andmise aluseks olevaid tingimusi, ning ehitise püstitamine ei ole vastuolus ka üldplaneeringus määratud muude tingimustega.

Tulenevalt sellest, et Nooruse tee 14 kinnistul soovitakse püstitada abihoonet üldplaneeringus määratud tingimuste kohaselt ning tulenevalt sellest, et ehitis sobitub piirkonna väljakujunenud keskkonda, ei ole soovitud ehituse jaoks detailplaneeringu koostamine kohustuslik.

Kavandatav ehitustegevus asub Kolmnurga elamuala piirkonnas, kus on valdavalt üksikelamud ning nende juurde kuuluvad abihooned mis on kõrguselt madalamad kui elamud.

Kavandatav ehitis peab projekteerimistingimuste alusel sobituma mahuliselt ja otstarbelt piirkonna väljakujunenud keskkonda, arvestades sealjuures piirkonna hoonestuslaadi.

Ehitusseadustiku § 31 lg 4 p 2 kohaselt on eelnõu esitatud naaberkinnisasja omanikele, kelle
huve võivad kavandatavad tööd riivata, arvamuse avaldamiseks.

1.	Projekteerimise lähtematerjal
1.1.	Projekti koostamisel lähtuda kehtivatest normidest (EPN), standarditest (EVS) ja Eesti Vabariigi õigusaktidest
1.2.	Kehtiv üldplaneering: Audru Vallavolikogu 13.05.2010 määrusega nr 19 kehtestatud „Audru valla üldplaneering“
1.3.	Kehtiv detailplaneering: kinnistul kehtiv detailplaneering puudub
1.4.	Katastriüksuse sihtotstarve: elamumaa 100%
1.5.	Krundi üldplaneeringujärgne juhtfunktsioon: elamumaa
1.6.	Kinnistu suurus: 4217 m²
1.7.	Kinnistul asuvad ehitisregistri andmetel elamu ja 2 kuuri ehitisealuse pinnaga kokku 174 m2

2.	Linnaehituslikud ja arhitektuursed nõuded projekteerimiseks
2.1.	ÜLDIST: soovitakse püstitada abihoonet. Abihoone peab sobituma mahult ja otstarbelt piirkonna väljakujunenud keskkonda, arvestades sealjuures piirkonna hoonestuslaadi ja miljööd.
2.2.	HOONESTUSALA: Arvestada tuleb puurkaevu sanitaarkaitsealast tulenevaid tingimusi. Ehitised paigutatakse naaberkinnistust 4m kaugusele, et tagada tuleohutuseks vajalik kuja võrdsetel alusel ning põhjendatud juhul võib paigutada ehitise kinnistu piirile, mis eeldab täiendavate tuleohutust tagavate meetmete kasutusele võtmist. (vt lisatud asendiskeem)
2.3.	KAVANDATAVA ABIHOONE LUBATAV SUURIM EHITISEALUNE PIND: 70 m²
2.4.	KÕRGUSLIK SIDUMINE: hoone ±0.00 = (kõrgusmärk) anda projektiga. Projekti mahus lahendada sademevete kogumine ja ärajuhtimine. Sademevett ei tohi juhtida naaberkinnistutele
2.5.	LUBATUD SUURIM KÕRGUS: Hoone lubatud suurim kõrgus on 6,5 m arvestatuna antud hoonet ümbritsevast keskmisest olemasolevast maapinnast (maapinna kõrgus kavandatava hoone asukohas ca abs 8.00 m, kõrgus on EH 2000 kõrguste süsteemis ja saadud Maa-ameti geoportaali lehelt http://xgis.maaamet.ee)
2.6.	KORRUSTE ARV: lubatud kuni 2 korrust, kusjuures teine korrus peab olema katusekorrus 
2.7.	KATUSETÜÜP: viilkatus
2.8.	KATUSEKALLE: 35o – 45o
2.9.	KATUSEKATE: lahendada projektiga
2.10.	AKNAD JA UKSED: lahendada projektiga
2.11.	VÄLISVIIMISTLUS: lahendada projektiga. Fassaadikattematerjalina mitte kasutada imiteerivaid materjale sh plastmassi, plekki jne
2.12.	SADEMEVEED: Projekti mahus lahendada hoone sademevete kogumine ja ärajuhtimine. Sademevete juhtimine naaberkinnistutele ei ole lubatud
2.13.	PIIRDED: projekti koosseisus anda soovi korral kinnistu piirete lahendus
2.14.	TEED JA JUURDEPÄÄS: Nooruse teelt, kavandatud on teine mahasõit. Vt. asendiskeem.
2.15.	HEAKORD JA HALJASTUS: olemasolev kõrghaljastus tuleb maksimaalselt säilitada, maha võib võtta ainult hoonete alla ja lähiümbrusesse jäävad puud. Soovituslikult kavandada hoone kõrghaljastuseta alale
2.16.	PARKIMINE: oma kinnistul vähemalt kaks parkimiskohta

3.	Ehituslikud (insenertehnilised) nõuded projekteerimiseks
3.1. 	Tagada ehitise vastavus tuleohutusnõuetele, sh tagada normatiivsed tuleohutuskujad või tuleohutusnõuded normatiivsest väiksema kuja puhul.
3.2.	Ehitusprojekti koostamisel lahendatakse hoonega seotud tehnovõrgud ja -rajatised (vesi, kanalisatsioon, elekter, küte, gaas jne) ning juurdepääs avalikult teelt.
3.3.	Asendiplaanil esitada hoone nurgapuntide koordinaadid ning maapinna kõrgusmärgid.

4.	Projekti kooskõlastamise tingimused
4.1.	Ehitusprojekt esitada eskiisistaadiumis projekteerimistingimused koostanud arhitektile arvamuse avaldamiseks enne planeerimisosakonnale ehitusloa saamiseks esitamist. Eskiisi joonised (asendiplaan, põhiplaanid, vaated, lõige) esitada vastavalt mõõtkavale, vaated värviliselt koos kavandatavate välisviimistluse materjalidega.

5.	Muud nõuded
5.1.	Ehitusprojekt vormistada mitte vanemale kui kahe aasta vanusele maa-ala topograafilisele plaanile, mille mõõtkava on 1:500. Vertikaalplaneerimise kavandamiseks ja tuleohutuskuja arvestamiseks peab topo-geodeetilise uuringu ala ulatuma 8 m üle kinnistu piiri. Enne mõõdistustööde teostamist tuleb topo-geodeetilisi uuringuid läbi viival isikul pöörduda Pärnu Linnavalitsuse planeerimisosakonna poole mõõdistustöö registreerimiseks (Suur-Sepa 16, Pärnu linn 80098, Pärnu linn, tel 521 4486). Topo-geodeetiline uuring peab vastama majandus- ja taristuministri 14.04.2016 määrusele nr 34 „Topo-geodeetilisele uuringule ja teostusmõõdistamisele esitatavad nõuded“.
5.2.	Projekteeritavad hooned ja rajatised siduda L-EST97 tasapinnaliste ristkoordinaatide süsteemis ja EH2000 kõrgussüsteemis. Täiendavad sidemed anda joonmõõtudega kas olemasolevatest hoonetest või krundi piirist.
5.3.	Ehitusprojekt peab vastama majandus- ja taristuministri 21.07.2015 määrusele nr 97 „Nõuded ehitusprojektile“. Kõiki projekteerimistingimuste nõudeid käsitleda ehitusprojektis.
5.4.	Projektis peavad olema selgelt välja toodud kasutatavad materjalid ja värvitoonid.
5.5.	Ehitisega seotud tehnovõrkude ja -rajatiste, juurdepääsuteede ning parkimiskohtade ja haljastuse lahendused tuleb esitada projekti koosseisus.
5.6.	Kooskõlastamiseks esitatava projekti asendiplaan, sidumisjoonis, vertikaalplaneerimine ja insenerkommunikatsioonide projektjoonised esitada tekst .doc või .rtf formaadis ja graafiline osa .dwg või .dgn formaadis failidena lisaks paberkandjale digitaalsel andmekandjal. Väljastatud projekteerimistingimused ja muu projektiga seonduv informatsioon lisada projekti kausta.
5.7.	Ehitusloa taotlemiseks esitatav projekt koos kooskõlastatud eskiisiga esitada elektrooniliselt Ehitisregistri kaudu või Suur-Sepa 16 I korruse infolauda või vastuvõtuaegadel planeerimisosakonda tuba 325 tel 444 8337, 444 8338.

6.	Käesolevad projekteerimistingimused kehtivad viis aastat (Ehitusseadustik § 33 lg 1).

Lähtudes eeltoodust ja ehitusseadustiku § 28, planeerimisseaduse § 125 lõike 5 ning Pärnu Linnavolikogu 01.02.2018 määruse nr 4 „Planeerimise ja ehitusalase tegevuse korraldamine Pärnu linnas” § 6 p 1 alusel 

OTSUSTAB
1.	Anda välja projekteerimistingimused abihoone püstitamiseks Pärnu linnas Audru alevikus Nooruse tee 14 (katastritunnus 15904:003:0694).
2.	Teha otsus teatavaks projekteerimistingimuste taotlejale.
3.	Otsust on võimalik vaidlustada 30 päeva jooksul otsuse teatavakstegemisest, esitades kaebuse halduskohtule halduskohtumenetluse seadustikus sätestatud korras või vaide Pärnu Linnavalitsusele haldusmenetluse seaduses sätestatud korras.
4.	Otsus jõustub teatavakstegemisest taotlejale.

(allkirjastatud digitaalselt)
Kaido Koppel
osakonna juhataja

Lisa: asendiskeem

Aleksander Saak
521 8846, Aleksander.saak@parnu.ee